નવેમ્બર 2014થી જાન્યુઆરી 2016 દરમિયાન સરકારે પેટ્રોલ પર લીટર દીઠ 11.77 અને ડીઝલ પર લીટર દીઠ 13.47 રૂપિયાની એક્સાઇઝ ડ્યૂટી વધારી દીધી હતી. ગ્રાહકો ઓગસ્ટ 2017થી પેટ્રોલ-ડીઝલ માટે સતત વધુ કિંમત આપી રહ્યા છે. તે સમયે પેટ્રોલમાં લીટર દીઠ 7.80 અને ડીઝલમાં લીટરદીઠ 5.70નો ભાવ વધારો થયો ત્યારે 3 ઑક્ટોબરના રોજ સરકારે લીટરદીઠ 2 રૂપિયાની એક્સાઇઝ ડ્યૂટી ઘટાડી હતી. આ વખત કર્ણાટકમાં 12મી મેના રોજ યોજાનાર ચૂંટણી પહેલાં સરકાર એક્સાઇઝ ડ્યૂટી ઘટાડી શકે છે.